017969deb99eb8aa917d26d2b5d74f31
 Passer ludbehandlede gulve til mine behov? 
gulvkanonen.dk
2019.47

Ludbehandlede gulve kræver at man vasker gulvene oftere end f.eks. lakerede gulve, hvorfor det er vigtigt at gøre op med sig selv, om dette er noget man ønsker. Er I flere i husstanden og har i små børn eller husdyr, så bør i overveje om ludbehandling er den rette efterbehandling for jer.


Ludbehandlede gulve kan sagtens holdes pæne og holde i mange år, men det kræver, at man passer på sine gulve og vasker dem, når der er behov for det.


Er du i tvivl om, om ludbehandlede gulve er det rette valg for dig, så kontakt os og få professionel rådgivning.






ab480f35b0bec860f658f130fefb7564
 Hvordan vedligeholder man ludbehandlede gulve? 
gulvkanonen.dk
2019.47

Når et gulv har fået en ludbehandling er det vigtigt at gulvet får enten, sæbe, lak eller olie efterfølgende. Ludbehandlede gulve kan ikke kun få ludbehandling, men kræver at man giver det yderligere efterbehandling efterfølgende.


Det mest normale er at kunden selv sæbebehandler gulvet, såfremt der ikke ønskes lak eller olie, og dermed mætter gulvet så det er modstandsdygtigt over for snavs. Såfremt der ønskes lak eller olie oven på luden anbefaler vi at man får en professionel til at udføre efterbehandlingen. Det skyldes, at det kræver den rette teknik og erfaring så resultater bliver det pæneste og det mest holdbare.



5b1a943388c1a3687a76f0a830395d3e
 Hvor tit skal jeg vaske ludbehandlede gulve? 
gulvkanonen.dk
2019.47

Når man har fået nyslebet og efterbehandlet sit gulv med lud, er det vigtigt at gulvet efterfølgende får enten lak, olie eller sæbe.


Såfremt der ønskes en lak ovenpå luden anbefales det altid, at der kommer 3x lak, så holdbarheden bliver længst mulig. Vi anbefaler, at man får GulvKanonen til at udføre dette medmindre man har stor erfaring med påføring af lak.


Ønsker man sit gulv olieret efter der er påført lud, anbefaler vi ligeledes, at det er en professionel der udfører opgaven, da det kræver stor erfaring at påføre det så olien er pænt og ligeligt fordelt. Gulvet skal mættes med de rigtige produkter, så resultatet bliver mest holdbart.


Vælger man at sæbebehandle sit gulv efter at der er påført lud, kan man selv gøre det. Det er vigtigt, at man følger anvisningerne på bagsiden af sæben og bruger de rigtige blandingsforhold. Er du i tvivl om, hvordan du vasker og vedligeholder dit gulv korrekt, kan du se vores video om dette.


Hvor mange gange man skal vaske sit gulv med sæbe handler i høj grad om, hvor ”tørstigt” ens gulv er. Vi anbefaler, at man vasker det mindst 3 gange med lidt tid imellem, så sæben kan tørre.



580b09f5ba7584af8388267d61fff860
 Hvor lang tid holder ludbehandlede gulve? 
gulvkanonen.dk
2019.47

Det er umuligt at svare på, hvor længe ludbehandlede gulve holder. Hvor lang tid et gulv holder handler i høj grad om, hvordan gulvet bliver behandlet og vedligeholdt. Derudover er det også et spørgsmål om, hvor meget trafik der har været på gulvet. Går man med sko indenfor hver dag holder gulvet kortere tid, end hvis man går med sokker.


Vedligeholder man sit gulv med jævne mellemrum og går man ikke med sko indenfor, så holder gulvet i mange år.



5cd22ba305ed139a9e9d6c1eecf4e5ca
 Kan man få andet end naturlig og hvidpigmenteret lud? 
gulvkanonen.dk
2019.47

Nej. Når man ludbehandler gulve kan man enten få hvid lud eller naturlig lud. Der er ingen forskel i holdbarheden – forskellen ligger kun i farven.



2fc3c7ded52252cb1c8b91127278301d
 Hvad er lud, og hvilken funktion har den? 
gulvkanonen.dk
2019.47

Lud er med til at hæmme gulningsprocessen i træet, hvorfor det giver mening at bruge det på nogle træsorter som eksempelvis fyrretræ som godt kan blive gulligt med tiden.






12a76c838fdf7178231f95222c7736a7
 Hvornår kan jeg betræde gulvet og stille møbler på det? 
gulvkanonen.dk
2019.47

Fra GulvKanonen har lagt lud på gulvet skal der gå ca. 6 timer før gulvet må betrædes med sokker. Det kan dog variere, da det afhænger af temperaturen i rummet.  Der må flyttes møbler ind på gulvet 24 timer efter gulvmanden har lagt sidste behandling på gulvet. Dog skal du huske at mætte gulvet med sæbe inden, hvis du selvfølgelig har valgt at få sæbebehandling på efter ludbehandlingen






c1e870315c1e0d9dc696cb09703c1156
 Hvad er fordelene og ulemperne ved lud? 
gulvkanonen.dk
2019.47

Fordele:


–     Lud er noget man selv kan påføre, og efterfølgende selv sæbebehandle.


–     Hvis gulvet bliver snavset, så kan det vaskes med sæbe for at fjerne snavsen.


–     Ludbehandling er den billigst efterbehandling man kan få.


–     Man kan sætte sæbe, lak eller olie ovenpå luden.


 


Ulemper:


–     Ludbehandlede gulve kræver oftere vask med sæbe.


–     Ludbehandlede gulve er mere modtagelige over for snavs, da gulvene ikke er helt lukkede.


–     Ludbehandlede gulve er sårbare i køkken og entré grundet ekstra slid og spild.


